b'\n_START_ARTICLE_\nCursor\n_START_SECTION_\nKiinteist\xc3\xb6toiminta\n_START_PARAGRAPH_\nCursor Oy omistaa Kotkan-Haminan seudulla kiinteist\xc3\xb6j\xc3\xa4 ja on osakkaana useissa kiinteist\xc3\xb6yhti\xc3\xb6iss\xc3\xa4. Cursor Oy:n kiinteist\xc3\xb6toiminnan  tavoitteena on tukea yritysten kilpailukyky\xc3\xa4 ja lis\xc3\xa4t\xc3\xa4 seudun vetovoimaa tuottamalla ja hallinnoimalla tarkoituksenmukaisia toimitiloja. Cursor Oy pyrkii toimitila- ja kiinteist\xc3\xb6toiminnassaan tarjoamaan yrityksille tiloja, joissa yritykset voivat keskitty\xc3\xa4 oman liiketoimintansa kehitt\xc3\xa4miseen. Cursorin omistuksessa on mm. Kotkan keskustassa sijaitseva toimistotalo Datariina. Cursor Oy yll\xc3\xa4pit\xc3\xa4\xc3\xa4 rekisteri\xc3\xa4 Kotkan-Haminan seudun vapaista toimitiloista.\n_START_SECTION_\nYhti\xc3\xb6n historia\n_START_PARAGRAPH_\nCursor Oy:n edelt\xc3\xa4j\xc3\xa4 Kotkan Portti Oy perustamiskokous pidettiin hein\xc3\xa4kuussa 1988 ja yhti\xc3\xb6 merkittiin Kaupparekisteriin tammikuussa 1989._NEWLINE_Vuonna 1996 Kotkan Portti Oy perusti tyt\xc3\xa4ryhti\xc3\xb6n, Kotkan - Haminan seudun Yrityspalvelu Oy:n, jonka teht\xc3\xa4v\xc3\xa4n\xc3\xa4 oli edist\xc3\xa4\xc3\xa4 seudun elinkeinotoimintaa ja tuottaa palveluja seudun yrityksille.  Emoyhti\xc3\xb6 puolestaan vastasi kehitysyhti\xc3\xb6toiminnasta ja samalla nimi muutettiin Kotkan - Haminan seudun Portti Oy:ksi.  Vuoden 2005 lopussa Kotkan - Haminan seudun Portti Oy ja Kotkan - Haminan seudun Yrityspalvelu Oy fuusioitiin ja vuonna 2006 syntyi Cursor Oy, Kotkan-Haminan seudun kehitt\xc3\xa4misyhti\xc3\xb6.'